FI Euroopan unionin virallinen lehti C 33/7

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Soufflenheim) koskevasta hakemuksesta)

(ETA:n kannalta merkityksellinen teksti)

(2007/C 33/05)

Millenium Geo-Venture, jonka päätoimipaikan osoite on 1 rue Louis Pasteur, F-92100 Boulogne Billancourt, on hakenut 10. huhtikuuta 2006 neljäksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis de Soufflenheim) noin 200 neliökilometrin alueella, joka kuuluu Bas-Rhinin departementtiin.

Lupaa on haettu alueelle, joka jää seuraavien maantieteellisten pisteiden kautta kulkevan linjan sisäpuolelle, kun nollapituuspiiri on Pariisin pituuspiiri:

A 6,30 E 54,30 N B Pituuspiirin 6,30 E sekä Ranskan ja Saksan rajaviivan leikkauspiste C Leveyspiirin 54,10 N sekä Ranskan ja Saksan rajaviivan leikkauspiste D 6,10 E 54,10 N E Pituuspiirin 6,10 E sekä Pechelbronnin toimiluvan eteläisen rajan leikkauspiste F Leveyspiirin 54,30 N sekä Pechelbronnin toimiluvan itäisen rajan leikkauspiste B—C Ranskan ja Saksan rajaviiva E—F Pechelbronnin toimiluvan raja

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty Ranskan 19. huhtikuuta 1995 etsimisluvista antaman ja myöhemmin muuttaman asetuksen 95-427 3 ja 4 pykälässä (décret 95-427 du 19 avril 1995 modifié, relatif aux titres miniers, Journal officiel de la République française, 22.4.1995). Asetuksen voimassaoloa on jatkettu Ranskan 2. kesäkuuta 2006 etsimisluvista ja maanalaisista varastoista antaman asetuksen 2006-648 63 pykälällä (décret 2006-648 du 2 juin 2006 relatif aux titres miniers et aux titres de stockage souterrain).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään 19. huhtikuuta 1995 annetussa muutetussa asetuksessa 95-427. Kilpailevat hakemukset on toimitettava kaivosteollisuudesta vastaavalle ministerille alla olevaan osoitteeseen.

Päätökset alkuperäisestä ja kilpailevista hakemuksista tehdään mainitun asetuksen 5 pykälässä määritettyjä etsimislupien myöntämisperusteita noudattaen kahden vuoden kuluessa siitä päivästä, kun Ranskan viranomaiset ovat vastaanottaneet hakemuksen, eli viimeistään 10. huhtikuuta 2008.

Toiminnan harjoittamista ja siihen liittyviä päätöksiä koskevat ehdot ja edellytykset

Hakijoita pyydetään tutustumaan kaivoslain (code minière) 79 pykälään ja 79 pykälän 1 momenttiin sekä kaivostöistä 9. toukokuuta 1995 annettuun muutettuun asetukseen nro 95-696 (décret no 95-696 du 9 mai 1995 modifié, relatif à l'ouverture des travaux miniers et à la police des mines, Journal officiel de la République française, 11.5.1995).

Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, [puhelin: (33-1) 44 97 23 02, faksi: (33-1) 44 97 05 70].

Yllämainittuihin säädösteksteihin voi tutustua osoitteessa: http://www.legifrance.gouv.fr

(1) EYVL L 164, 30.6.1994, s. 3.